

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.februārī Nr.111

 (protokols Nr.4, 42.p.)

**Par Priekuļu novada pašvaldības Attīstības programmas 2015.-2021.gadam Ikgadējā uzraudzības ziņojuma apstiprināšanu, Rīcības un Investīciju plāna aktualizēšanu un apstiprināšanu**

 Priekuļu novada dome iepazīstas ar Priekuļu novada Attīstības nodaļas vadītājas Vinetas Lapseles informāciju par sagatavoto Attīstības programmas 2015.-2021.gadam Ikgadējo ieviešanas uzraudzības ziņojumu (Nr.4) un aktualizēto Rīcības plānu un Investīciju plānu.

Izvērtējot domes rīcībā esošo informāciju, konstatēts, ka, Priekuļu novada dome 2015.gada 24.septembra sēdē pieņēma lēmumu (protokols Nr.12, p.16.) par “Priekuļu novada attīstības programmas 2015.-2021.gadam apstiprināšanu”.

Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 73.punkts nosaka, ka Rīcības plānu un Investīciju plānu aktualizē ne retāk kā reizi gadā, ievērojot pašvaldības budžetu kārtējam gadam.

2020.gad 23.janvārī Priekuļu novada dome izdeva saistošos noteikumus Nr.2 “Par Priekuļu novada pašvaldības budžetu 2020.gadam”.

Ņemot vērā iepriekš minēto un pamatojoties uz likuma “Par pašvaldībām” 14.panta otrās daļas 1.punktu, 21.panta pirmās daļas 3.punktu un Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 73.punktu, Priekuļu novada domes Tautsaimniecības komitejas 2020.gada 20.februāra lēmumu (protokols Nr.2), atklāti balsojot: PAR –14 (Elīna Stapulone, Aivars Tīdemanis, Sarmīte Orehova, Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Apstiprināt Priekuļu novada pašvaldības Attīstības programmas 2015.-2021.gadam Ikgadējo ieviešanas uzraudzības ziņojumu (Nr.4) saskaņā ar 1.pielikumu;
2. Apstiprināt Priekuļu novada Attīstības programmas 2015.-2021.gadam aktualizēto Rīcības plānu un Investīciju plānu (2020.-2021.gadam);
3. Informāciju par Priekuļu novada attīstības programmas 2015.-2021.gadam Rīcības un Investīciju plāna aktualizēšanu ievietot informatīvajā izdevumā “Priekuļu novada vēstis”, pašvaldības mājas lapā [www.priekuli.lv](http://www.priekuli.lv) un ievietot Teritorijas attīstības plānošanas sistēmā (TAPIS);
4. Atbildīgā par lēmuma izpildi Attīstības nodaļas vadītāja Vineta Lapsele.

Pielikumā:

Priekuļu novada pašvaldības Attīstības programmas 2015.-2021.gadam Ikgadējais ieviešanas uzraudzības ziņojums (Nr.4) uz 44 lpp;

Priekuļu novada Attīstības programmas - Rīcības plāns uz 22 lpp;

Priekuļu novada Attīstības programmas - Investīciju plāns uz 17 lpp.

Domes priekšsēdētāja (paraksts) Elīna Stapulone